Document ID: 31985D0106

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 21ης Δεκεμβρίου 1984
για τη χορήγηση άδειας στο Ηνωμένο Βασίλειο να εφαρμόσει ενδοκοινοτική επίβλεψη των εισαγωγών ορισμένων προϊόντων των κλάσεων 69.11 και ex 69.12 του Κοινού Δασμολογίου, καταγωγής Ρουμανίας
(Το κείμενο στην αγγλική γλώσσα είναι το μόνο αυθεντικό)
(85/106/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,
την απόφαση 80/47/ΕΟΚ της Επιτροπής της 20ής Δεκεμβρίου 1979 σχετικά με τα μέτρα επίβλεψης και προστασίας τα οποία είναι δυνατόν να εξουσιοδοτούνται να λαμβάνουν τα κράτη μέλη έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε ένα άλλο κράτος μέλος (1), και ιδίως τα άρθρα 2 και 3,
Εκτιμώντας:
ότι η βρετανική κυβέρνηση υπέβαλε αίτηση στην Επιτροπή των Ευρωπαϊκών Κοινοτήτων, σύμφωνα με το άρθρο 115 πρώτο εδάφιο της συνθήκης, για να της δοθεί άδεια να εφαρμόσει μέτρα επίβλεψης και άμυνας κατά των επιτραπέζιων σκευών και ειδών οικιακής χρήσης ή ευπρεπισμού από πορσελάνη, ψευδοπορσελάνη, φαγεντιανή γη ή από απομίμηση πορσελάνης και από άλλες κεραμευτικές ύλες, των κλάσεων 69.11 και ex 69.12 του Κοινού Δασμολογίου (κώδικες NIMEXE: 69.11-10, 90 και 69.12-20, 31, 39, 90), καταγωγής Ρουμανίας, που τίθενται σε ελεύθερη κυκλοφορία στα άλλα κράτη μέλη της Κοινότητας·
ότι η εισαγωγή, στο Ηνωμένο Βασίλειο, των προϊόντων αυτών που κατάγονται από τη Ρουμανία υπόκειται, με την απόφαση 83/675/ΕΟΚ του Συμβουλίου (2), σε ποσόστωση 400 000 λιρών στερλινών για το έτος 1984·
ότι, εξαιτίας των μέτρων αυτών, υπάρχουν διαφορές στους όρους εισαγωγής των προϊόντων αυτών στα διάφορα κράτη μέλη·
ότι οι στατιστικές καταστάσεις δείχνουν πως από την έναρξη του 1984, οι εισαγωγές, στο Ηνωμένο Βασίλειο, των προϊόντων αυτών που κατάγονται από τη Ρουμανία και τίθενται σε ελεύθερη κυκλοφορία στα άλλα κράτη μέλη, ανήλθαν σε 105 000 λίρες στερλίνες·
ότι, όσον αφορά την κατάσταση της εγχώριας παραγωγής στο Ηνωμένο Βασίλειο, οι πληροφορίες που έλαβε η Επιτροπή δείχνουν ότι εισαγωγές, στο Ηνωμένο Βασίλειο, των εν λόγω προϊόντων καταγωγής τρίτων χωρών, ανέρχονταν σε 10,9 εκατομμύρια λίρες το 1982, σε 10,8 εκατομμύρια λίρες το 1983 και σε 6,6 εκατομμύρια λίρες κατά το πρώτο εξάμηνο του 1984· ότι η μερίδα της αγοράς των εισαγωγών αυτών ήταν 18 % το 1982 και το 1983, και 17 % κατά το πρώτο εξάμηνο του 1984·
ότι η παραγωγή στη Βρετανία το 1982 ανήλθε σε 229,5 εκατομμύρια λίρες σε 248,3 εκατομμύρια λίρες το 1983 και σε 140,5 εκατομμύρια λίρες το πρώτο εξάμηνο του 1984, και ότι η μερίδα της αγοράς ήταν 82 % το 1982, 81 % το 1983 και 83 % κατά το πρώτο εξάμηνο του 1984·
ότι η εσωτερική κατανάλωση των προϊόντων αυτών ανήλθε σε 139,7 εκατομμύρια λίρες το 1982, σε 141,7 εκατομμύρια λίρες το 1983 και σε 88,1 εκατομμύρια λίρες κατά το πρώτο εξάμηνο του 1984·
ότι οι βρετανικές εξαγωγές των προϊόντων αυτών αυξήθηκαν από 115 εκατομμύρια λίρες το 1982 σε 133 εκατομμύρια λίρες το 1983 και ανήλθαν σε 112,5 εκατομμύρια λίρες κατά τους 10 πρώτους μήνες του 1984·
ότι, λαμβάνοντας υπόψη τα στοιχεία που προαναφέρθηκαν σχετικά με την εξέλιξη των βασικών οικονομικών παραγόντων που χαρακτηρίζουν την κατάσταση της παραγωγής στη Βρετανία, καθώς και το συνολικό όγκο αυτών των εισαγωγών καταγωγής Ρουμανίας που πραγματοποιήθηκαν μέχρι στιγμής, δεν φαίνεται να πληρούνται οι όροι που καθορίζει το άρθρο 3 της απόφασης 80/47/ΕΟΚ για την εφαρμογή των μέτρων με βάση το άρθρο 115 της συνθήκης που απαγορεύει την εισαγωγή, στο Ηνωμένο Βασίλειο, των εν λόγω προϊόντων, καταγωγής Ρουμανίας, τα οποία τίθενται σε ελεύθερη κυκλοφορία στα άλλα κράτη μέλη·
ότι, εντούτοις, λαμβάνοντας υπόψη το γεγονός ότι έχει εκδηλωθεί έμμεσο εμπορικό ρεύμα για τα προϊόντα αυτά καταγωγής Ρουμανίας και προελεύσεως των άλλων κρατών μελών, υπάρχουν κίνδυνοι να αναπτυχθεί αυτό μαζικά και απρόβλεπτα, εξαιτίας ιδίως των χαμηλών τιμών τους, και να προκληθούν οικονομικές δυσκολίες για τη σχετική παραγωγή·
ότι, στις συνθήκες αυτές, πρέπει να δοθεί στο Ηνωμένο Βασίλειο, σύμφωνα με το άρθρο 2 της απόφασης 80/47/ΕΟΚ, να εφαρμόσει εκ των προτέρων επίβλεψη των εισαγωγών αυτών για το γρήγορο εντοπισμό οποιασδήποτε κατάστασης που θα δικαιολογούσε την εφαρμογή των προστατευτικών μέτρων που προαναφέρθηκαν·
ότι πρέπει η άδεια αυτή να περιοριστεί χρονικά μέχρι τις 30 Ιουνίου 1985, ημερομηνία λήξης της απόφασης 83/326/ΕΟΚ της Επιτροπής (1), για να γίνει σφαιρική επανεξέταση των προϊόντων που υπόκεινται σε ενδοκοινοτική επίβλεψη στα διάφορα κράτη μέλη,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Χορηγείται άδεια στο Ηνωμένο Βασίλειο να εφαρμόσει, μέχρι τις 30 Ιουνίου 1985, σύμφωνα με το άρθρο 2 της απόφασης 80/47/ΕΟΚ της Επιτροπής, ενδοκοινοτική επίβλεψη των προϊόντων που προαναφέρθηκαν, καταγωγής Ρουμανίας, τα οποία τίθενται σε ελεύθερη κυκλοφορία στα άλλα κράτη μέλη.
1.2 // // // Κλάση
του Κοινού
Δασμολογίου
// Περιγραφή εμπορευμάτων
// // // 69.11 και ex 69.12
(Κώδικες NIMEXE 69.11-10, 90, 69.12-20, 31, 39, 90) // Επιτραπέζια σκεύη και είδη οικιακής χρήσης ή ευπρεπισμού από πορσελάνη, ψευδοπορσελάνη, φαγεντιανή γη ή από απομίμηση πορσελάνης και από άλλες κεραμευτικές ύλες. // //
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 21 Δεκεμβρίου 1984.

Labels: 3
18